Çeteci Abdullah Paşa
Çeteci Abdullah Paşa, Çeteci Abdullah A. Paşa Abdî, Çeteger Ebdûllah Paşa îbn Ebrahîm el-Hûseynî el-Çêrmûgî,[çavkanî hewce ye] (jdb. 1703an li Çêrmûg - m. sala 1760an li Şamê), dewletmedarekî kurdên osmanî bû ku çend dewr waliyê parêzgehên Sêwas, Diyarbekîr, Reqa, Edene, Wan, Erzîrom, Kütahya, Heleb û Şamê bû. Beriya kariyera xwe ya siyasî, Ebdûllah Paşa li gorî tarîxnasê fransî Alexis de Tocqueville "fermandarekî qadê yê berbiçav" bû. Ebdûllah Paşa di sala 1720an de li Qefqasyayê di seferên osmaniyan de û di şerê li dijî dewleta Îranê de şer kiriye. Di wan seferean de wek levend başağası (fermandarê tabûra eskerên kirêgirtî) bû. Di sala 1739an de bûye beglerbegê Sêwasê. Di salên 1756-1757an de li bajarê xwe yê Çêrmûgê mektebeke îslamî ya bi navê Medreseya Çeteger Ebdûllah Paşa damezrand.